T.ITI08 - “Ti’aturi”
A ti’aturi ia ’oe iho
Noa atu pa’i ’aita te ta’ata e ti’aturi ia ’oe
E ia tupu ana’e mai te fē’a’a, e ’ore ato’a ia te ti’aturira’a

E moemoeā tei hunahia i roto i tō ’oe māfatu
A fa’aitoito,  a haere i mua noa atu tē vai ra te ri’ari’a
’Eiaha roa atu ’oe e vaiiho i te tahi atu ta’ata e fa’aoti nō ’oe
Nō te mea, tei roto ia ’oe iho tō ’oe ananahi
Noa atu e hape ’oe
E riro te reira ei ha’apūai-fa’ahou-ra’a ia ’oe

’E’ere ’oe i te ta’ata hau atu i te maita’i
E aha ra ia ?
Tō ’oe mau ta’a’ēra’a, o tā ’oe ia mau manuiara’a
’Eiaha e fa’aro’o i te mau ta’ata e hina’aro e ha’amehameha ia ’oe
A fa’aro’o noa mai i tō ’oe māfatu
E... A haere i mua

Noa atu te pōiri, a ’imi i te mōrī
Noa atu te fifi o te orara’a : hō’ē ta’ahira’a, e nāva’i roa te reira
E tītau-noa-hia te itoito nō te ha’amata i te haere i mua

E... Mai te peu ē, hō’ē mahana, e’ita ’oe e ti’aturi fa’ahou ia ’oe
A ha’amana’o noa mai i te mau ’ohipa fa’ahiahia tā ’oe i rave na
Inaha, i roto i tō ’oe māfatu
Ua ’ite ’oe
E mea maita’i roa a’e ’oe i pīha’i iho i te mau ta’ata ’ino
’Oia mau
A ti’aturi... I ni’a ia ’oe

